มาลองร้านนี้เพราะ ซื้อดีลจาก Ensogo มาอีกแล้วจ้า ซื้อมาในราคา 45 บาท ซื้อขั้น ต่ำ 2 ใบ สำหรับเมนูเครื่องดื่ม ไซส์ L จำนวน 1 แก้ว (ไม่รวมเมนูชาเขียวและเมนูที่มีไอศครีมทุกชนิด)(มูลค่า 70 บาท)

ร้านนี้อยู่ตรงสยามสแควร์ ตรงข้ามวัตสันเลย เป็นร้านเล็กๆ มีโต๊ะให้นั่งทานในร้านแค่ 2 โต๊ะเอง แต่จะมีโต๊ะให้นอกร้านอีก 2 โต๊ะ มาดูเมนูที่เราสั่งกันเลย มาร้านนี้ เมนูที่ต้องสั่ง คือ น้ำมะม่วงเลยจ้า เราก็สั่งจากเมนูที่เค้าติดป้ายไว้ที่เป็น Recommend หรือ Best Seller 

- แก้วแรก เราสั่งเมนู Say "Young" เป็นน้ำมะม่วงปั่นผสมว่านหางจระเข้ แก้วนี้เราชอบมาก รสชาติของมะม่วงไม่หวานมาก และไม่เปรี้ยวด้วย รสชาติหวานพอดีๆ มีเนื้อมะม่วงอยู่ในแก้วประมาณ 3 ชิ้น เนื้อหวานอร่อย ยิ่งดูดขึ้นมาผสมกับว่านหางที่เป็นวุ้นๆด้วย เราว่าเข้ากันได้ดีเลย

- แก้วที่ 2 เราสั่งเมนู Third Love เป็นมะม่วงปั่นผสมกะทิและมีไข่มุกให้ด้วย แก้วนี้โดยส่วนตัวเราไม่ค่อยชอบเท่าไหร่ เราชอบกินน้ำมะม่วงปั่นเพียวๆมากกว่า แต่เพื่อนที่ไปด้วย ชอบ บอกว่าหอมกะทิ และกะทิเข้มข้นดี เหมือนกินมะม่วงราดน้ำกะทิเลย แก้วนี้ก็มีเนื้อมะม่วงให้เช่นกัน ส่วนตัวไข่มุกนั้น เราว่าแข็งไปหน่อย ไม่นุ่มเหมือนร้านชานมทั่วไป

โดยรวมร้านนี้มะม่วงปั่นรสชาติใช้ได้ นอกจากนี้ในร้านยังมีเมนูชาเขียวปั่น มีไอศกรีมมะม่วง เมนูของหวานต่างๆที่มีมะม่วงเป็นหลัก ไว้คราวหน้าเราจะไปลองชิมเมนูอื่นๆบ้าง